Suomi.fi-viestien käyttö laajenee – nyt myös päätöksiä sähköisesti

Etelä-Karjalan hyvinvointialue otti käyttöön vuoden 2025 lopussa Suomi.fi-viestit, joita on käytetty esimerkiksi terveydenhuollon ajanvaraus- ja kutsukirjeiden lähettämiseen. 15.4.2026 alkaen se laajenee myös osaan asiakkaille lähetettävistä päätöksistä. Käyttöönotto etenee vaiheittain, joten kaikki päätökset eivät siirry sähköisiksi heti.

Jatkossa asiakas voi saada Suomi.fi-viestinä muun muassa seuraavia päätöksiä:

asiakasmaksujen alentamispäätöksiä

päätöksiä maksujen poistamisesta

korvauspäätöksiä

päätöksiä oikaisuvaatimuksiin (esimerkiksi toimeentulotuesta, omaishoidon tuesta sekä lapsiperheiden, iäkkäiden ja vammaispalvelujen palveluista)

päätöksiä julkisuuslain mukaisiin tietopyyntöihin

EU:n tietosuoja-asetuksen mukaisia todistuksia ja niihin liittyviä kieltäytymispäätöksiä

vastauksia muistutuksiin

Viestit tulevat suoraan asiakkaan Suomi.fi-postilaatikkoon, jos palvelu on otettu käyttöön. Jos Suomi.fi-viestit eivät ole käytössä, päätökset ja muut viestit toimitetaan kuten ennenkin, esimerkiksi paperipostina. Päätöksiä voidaan toimittaa myös sähköpostitse, jos asiakas on valinnut sen asiointitavaksi.

- Suomi.fi-viestien avulla tärkeät päätökset ja viestit tavoittavat asiakkaamme nopeasti ja turvallisesti. Laajennus tekee asioinnista entistä sujuvampaa, kertoo hallintopalvelupäällikkö Salla Pettinen Etelä-Karjalan hyvinvointialueelta.

Lisätietoja ja ohjeita Suomi.fi-viesteistä: dvv.fi/suomi.fi-viestit

Lisätietoja:

Kaisa Heino, strategia- ja hallintojohtaja, p. 040 627 5521, kaisa.heino@ekhva.fi

Aiempi uutinen aiheesta: Etelä-Karjalan hyvinvointialue lähettää terveydenhuollon kutsukirjeitä Suomi.fi-viesteinä - Etelä-Karjalan hyvinvointialue